**OBRAZLOŽENJE**

**ostvarenja prihoda i primitaka, rashoda i izdataka za razdoblje 01.01.-30.06.2018.**

**uz Polugodišnji izvještaj o obračunu Proračuna Općine Sveti Martin na Muri za 2018.**

Proračun Općine Sveti Martin na Muri za 2018.godinu usvojen je na 5. sjednici Vijeća Općine Sveti Martin na Muri održanoj dana 14. 12. 2017. godine.

Navedenim Proračunom Općine Sveti Martin na Muri planirani su ukupni prihodi i primitci u iznosu od 5.346.200,00 kuna, te ukupni rashodi i izdaci u iznosu od 5.381.200,00 kn. Razlika manjka prihoda planirana je radi prijenosa viška prihoda iz 2017. godine u iznosu od 35.000,00 kn.

**I. PRIHODI I PRIMITCI**

U obračunskom razdoblju I-VI mjesec 2018. godine ostvareni su ukupni prihodi/primici u iznosu od 3.2225.764,57 kn što je 60 % ostvarenja godišnjeg plana. U odnosu na isto obračunsko razdoblje prošle godine u 2017. godini ostvareni su ukupni prihodi veći za 1.246.940,74 kn, odnosno 163,46%. Također, stvarni preneseni višak iz prethodne godine iznosi 324.763,43 kuna. Razlog tome su neutrošena namjenska sredstva u iznosu od **115.900,00 kuna od Ministarstva turizma** koja su doznačena 20.12.2017. godine za projekt izgradnje „Skelarske drvene kuće –interpretacijski centar, a čija će realizacija biti u 2018. godini. **Iznos od 87.777,00 kuna također** je predstavlja preneseni višak iz prethodne godine koji je isplaćen u 2018., a koji predstavlja namjenska sredstva za ublažavanje posljedice elementarne nepogode u 2017. godini

Veća odstupanja u navedenom izvještajnom razdoblju u odnosu na prošlu godinu na prihodovnoj strani, predstavlja **izvršenje konta 6111 Porez i prirez na dohodak od nesamostalnog rada** zbog doznake sredstva fiskalnog izravnanja koja su povećala prihod za 18%.

**II RASHODI/IZDACI**

U obračunskom razdoblju I-VI mjesec 2018. godine ostvareni su ukupni rashodi u iznosu 1.902.508,52 kuna, što je 35,35% godišnjeg plana.

Tijekom izvještajnog razdoblja Općina nije imala prihode od vlastite djelatnosti, jer nema ustrojenu takovu djelatnost. Općina nije davala nikakve zajmove.

Neka veća odstupanja u polugodišnjem izvještajnom razdoblju u odnosu na prethodnu godinu i u odnosu na planirano nema, jer će se većina projekata realizirati u 2.polovici proračunske 2018. godine.

**III. DIONICE I UDIJELI U GLAVNICI**

Na dan 30.06.2018. godine Općina Sveti Martin na Muri ima dionice i udijele u glavnici trgovačkih društava u javnom sektoru u ukupnoj vrijednosti od 118,519,33 kuna, i to:

* poslovni udio u Međimurje-plinu d.o.o. - 3.696.000,00 kuna (2,4%),
* poslovni udio u Međimurskim vodama d.o.o. - 5.941.900,00 kuna, koji je upisan u temeljni kapital (1,97%)

Na dan 31.06.2018. godine općina Sveti Martin na Muri im i dionice i udjele u glavnici trgovačkog društva u javnom sektoru, odnosno „Međimurskih voda“ d.o.o. koje još nisu upisane u temeljni kapital u iznosu od 109.489,42 kune, te koje su upisane u rezervu u iznosu od 648.792,84 kuna.

**IV.IZDANI INSTRUMENTI OSIGURANJA PLAĆANJA**

U izvan bilančne zapise Glavne knjige uneseni su instrumenti osiguranja plaćanja tijekom razdoblja 1-6/2018. godine na konto ( 99141/99641) kako je prikazano u tablici zadužnica:

|  |  |  |  |  |  |
| --- | --- | --- | --- | --- | --- |
| Red. Broj | Broj | Remitent | Datum izdavanja | Iznos u Kn | Osnova izdavanja |
| 1. | OV-1180/2018,  OV-1179/2018 | RH, Ministarstvo regionalnog razvoja i fondova EU bjanko zadužnica kao jamstvo po ugovoru -cesta Jurovčak | 07.06.2018. | 200.000,00 | Jamstvo po Ugovoru |

**V. POTENCIJALNE OBVEZE PO OSNOVI SUDSKIH SPOROVA U TIJEKU**

Tijekom 2017. godine započet je Parnični postupak kod Općinskog suda u Čakovcu između tužitelja Luke Vidovića iz Prhovca 16 i ostali koji je zastupani po punomoćniku Mirjana Helebrant i tuženika Općine Sveti Martin na Muri zastupane po odvjetničkom uredu Majde Damjanić u pravnoj stvari (PN-39/17) radi naknade štete u vrijednosti od 3.405.400,00 kuna prema tužbenom zahtjevu. Naime, tužitelj je stradao 07.07.2014. godine kao vozač bicikla u prometnoj nezgodi u naselju Jurovčak, kretajući se kolnikom sletio je sa kolnika pri lijevom zavoju i naletio na metalno –žičanu ogradu. Za predmetnu nezgodu krivi tuženika za loše održavanje kolnika, međutim tuženik odbacuje navedenu odgovornost što i dokazuje određenim dokaznim sredstvima. Postupak je još uvijek u tijeku. Navedena potencijalna obveza po parničnom postupku unesena je u izvanbilančnu evidenciju Glavne knjige Općine Sveti Martin na Muri (konto 99151/99651).

**VI. OBRAZLOŽENJE IZVRŠENJA PROGRAMA IZ POSEBNOG DIJELA PRORAČUNA S CILJEVIMA I POKAZATELJIMA USPJEŠNOSTI**

1. **Program 1001 - Obavljanje poslova iz samoupravnog djelokruga Općinskog vijeća, Općinskog načelnika i jedinstvenog upravnog odjela -** ukupna planirana sredstva po ovim programima za 2018. godinu iznose 988.370,00 kuna, a izvršenje iznosi 537.650,24 kuna, odnosno 54%. Cilj programa je osigurati nesmetano i kontinuirano funkcioniranje jedinice lokalne samouprave kako bi mogla obavljati sve potrebne zadatke u svom samoupravnom djelokrugu sukladno zakonu.
2. **Program 1002 - Izgradnja i održavanje komunalne infrastrukture** – planirana sredstva za realizaciju ovog programa iznose 2.846.950,00 kuna, a izvršenje iznosi 627.264,46 kuna, odnosno 22,03%. Ovaj program sastoji se od niza aktivnosti kao što je prostorno planiranje, nabava opreme, izgradnja ostalih građevinskih objekata (vodovod, kanalizacija), izgradnja i održavanje cesta, izgradnja Gospodarske zone, te ostale komunalne usluge potrebne za zaštitu i razvoj životne sredine. Cilj ovog programa je stvaranje infrastrukturnih preduvjeta za daljnji održivi razvoj. Pokazatelji rezultata se očituju u povećanju izgrađenosti komunalnom infrastrukturom, brojem svjetiljaka javne rasvjete, dužinom vodovodne mreže, duljinom izgrađenih i saniranih cesta i novim dokumentima prostornog uređenja. Navedene aktivnosi većinom će se realizirati u drugoj polovici proračunska 2018. godine.
3. **Program 1003 - Zaštita od požara i civilna zaštita** – planirana sredstva iznose 16.250,00 kuna, a realizacija iznosi 11.062,50 kuna, odnosno 68,08%.
4. **Program 1004 - Udruge građana i vjerske zajednice** – planirana sredstva po ovom programu iznose 424.130,00 kuna, a izvršenje je 260.264,09 kuna, odnosno ostvarenje iznosi 61,36%. Ovaj program obuhvaća niz udruga koje djeluju na području općine, ali i šire i koje su važne za društveni život lokalne zajednice od vjerskih, sportskih, kulturnih – 15 udruga. Cilj programa je poticanje razvoja civilnog društva. Pokazatelji uspješnosti su sve veći broj udruga i njihovih manifestacija koje se ovijaju na području općine, ali i šire.
5. **Program 1005 – Obrazovanje** – planirana sredstva iznose 591.000,00 kuna, a izvršenje iznosi 358.344,55 kuna, odnosno 60,63%. Program je osmišljen kao podrška predškolskom odgoju, osnovnom obrazovanju i visokoj naobrazbi. Ono se očituje u sufinanciraju smještaja dječjim vrtićima, sufinanciranju pomagača u nastavi u osnovnoj školi i autobusnog prijevoza za učenike, te stipendiranje redovnih studenata sa područja općine.
6. **Program 1006 - Socijalna zaštita** – planirana sredstva za realizaciju ovog programa iznose 88.500,00 kuna, a izvršeno je 24.927,68 kuna, odnosno realizacija iznosi 28,17%. Program se sastoji od programa javnih radova čiji je cilj smanjivanje neravnoteže u ponudi i potražni na tržištu rada. Program obuhvaća i socijalne naknade po su skladu sa socijalnom programom općine kako bi se unaprijedili uvjeti i kvaliteta života socijalno marginaliziranih skupina.
7. **Program 1007 - Razvojni programi** – planirana sredstva iznose 426.000,00 kuna, a izvršenje po programu iznosi 82.995,00 kuna, odnosno 19,48%. Program se sastoji trenutno od tri aktivnosti koje su od važnosti za daljnji razvoj lokalne zajednice, posebno turistički: projekt „Skelarska drvena kuća – interpretacijski centar“ koji je u realizaciji, projekt „Med dvemi vodami - Ekoturistička poučna staza “ i projekt „EKO MUZEJ MURA – Centar za posjetitelje“. Cilj projekta je daljnji turistički i gospodarski razvoj jedinice lokane samouprave. Pokazatelji rezultata je povećanje posjetitelja i uređenosti objekata koji se povećava.